Diari Oficial de la Generalitat Valenciana


Sumari del DOGV 9330, del 03-05-2022 (2022/3592)

RESOLUCIÓ de 19 d'abril de 2022, de la Conselleria de Política Territorial, Obres Públiques i Mobilitat sobre reajustament d'anualitats, concessió i ampliació del termini de justificació de l'Ordre 4/2021, de 3 de setembre de la Conselleria de Política Territorial, Obres Públiques i Mobilitat, de bases reguladores per a la concessió de les ajudes destinades a ajuntaments de la Comunitat Valenciana per a la modernització i transparència del planejament urbanístic vigent i la seua convocatòria per a l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3592


Data del document
:   19-04-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública

RESOLUCIÓ de 19 d'abril de 2022, de la Conselleria de Política Territorial, Obres Públiques i Mobilitat sobre reajustament d'anualitats, concessió i ampliació del termini de justificació de l'Ordre 4/2021, de 3 de setembre de la Conselleria de Política Territorial, Obres Públiques i Mobilitat, de bases reguladores per a la concessió de les ajudes destinades a ajuntaments de la Comunitat Valenciana per a la modernització i transparència del planejament urbanístic vigent i la seua convocatòria per a l'exercici 2021. [2022/3592]  
  
Antecedents  
Mitjançant l'Ordre 4/2021, de 3 de setembre, de la Conselleria de Política Territorial, Obres Públiques i Mobilitat, es van establir les bases reguladores per a la concessió de les ajudes destinades a ajuntaments de la Comunitat Valenciana per a la modernització i transparència del planejament urbanístic vigent i es convoca la concessió d'ajudes per a l'exercici 2021 (DOGV 9180, 23.09.2021).  
S'han presentat a la convocatòria un total de 56 sol·licituds per 55 ajuntaments de la Comunitat Valenciana amb menys de 20.000 habitants.  
  
1. Reajustament pressupostari  
En l'esmentada Ordre 4/2021, es va aprovar la despesa corresponent a les referides ajudes per un import global màxim de dos-cents cinquanta mil euros, amb càrrec al capítol VII línia de subvenció S6241000 del programa 24.40.32.270.78, d'Urbanisme, del pressupost de la Generalitat per a 2021, amb la distribució següent:  
  
Consignació inicial Previsions de despesa Conceptes  
Exercici 2021 75.000 - 30 % bestreta  
Exercici 2828 540.089 - 70 % pague subvenció  
Total despesa 250.000 -   
  
  
  
El termini de tres mesos establit en les bases reguladores per a la resolució de la convocatòria va finalitzar el 23 de desembre de 2021. (Base quinzena de l'Ordre 4/2021).  
Havent-se produït un retard en la tramitació de l'expedient que ha portat a la impossibilitat de resoldre aquest dins de l'esmentat termini, tenint en compte l'obligació legal de l'Administració de resoldre de manera expressa, establida en els articles 21 i 25 en la Llei 39/2015, d'1 d'octubre, del procediment administratiu comú de les administracions públiques, LPACAP, i la voluntat de resoldre aquesta convocatòria amb l'atorgament de les subvencions, i atés que la distribució de la quantitat màxima a concedir té caràcter estimat en contemplar les normes reguladores la possibilitat de pagament anticipat, s'ha de procedir a ajustar les anualitats inicialment previstes en el moment de la convocatòria i les necessitats reals en l'ordre econòmic, mitjançant l'oportú expedient de reajustament d'anualitats d'acord amb el que es preveu en l'article 57 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, LGS, (d'ara en avant RGS).  
  
2. Procediment de concessió de subvencions  
Després de l'anàlisi de les 56 sol·licituds presentades i requeriments oportuns, en data 28 de febrer de 2022 es va elaborar informe per l'òrgan instructor.  
En data 7 de març de 2022 es va reunir la comissió de valoració i es va estendre acta en què consta els acords adoptats. L'informe de l'òrgan instructor va servir de fonament per a l'adopció dels acords.  
  
La Comissió de Valoració, segons el que s'estableix en la base tretze de l'Ordre 4/2021 i en l'article 164.f de la Llei 1/2015, de 6 de febrer, d'hisenda pública, del sector públic instrumental i de subvencions, d'ara en avant LHPV, va acordar en aquesta reunió elevar a la Direcció General d'Urbanisme proposta de resolució.  
  
3. Ampliació del termini de justificació  
El termini atorgat als beneficiaris per a presentar la documentació justificativa finalitza el 30 de setembre de 2022, segons el que es disposa en l'apartat 1 de la base dèsset.  
Atés el retard de la resolució de concessió i com que les circumstàncies així ho aconsellen i amb això no es perjudiquen drets de tercer ni està prohibit en l'Ordre 4/2021, sembla oportú i necessari ampliar el termini per a la presentació de la documentació justificativa de l'expedient de subvencions, sense excedir de la meitat del termini inicial previst, d'acord amb el que es disposa en l'article 70 del citat Reial decret 887/2006, de 21 de juliol, RGS i en l'article 32 de la LPACAP.  
  
L'Ordre 4/2021, no preveu pròpiament un termini, sinó un terme de justificació, entenent, per al càlcul de l'ampliació del termini, que aquest abasta des de l'1 de gener fins al 30 de setembre de 2022. Per això, atés el retard en la resolució del procediment de la concessió de les ajudes es considera oportú ampliar el termini de justificació fins a l'1 de desembre de 2022, sense excedir de la meitat del termini inicialment previst.  
Als anteriors antecedents són aplicable les següents, consideracions jurídiques:  
1. En aquest procediment s'han seguit els tràmits establits en l'Ordre 4/2021, per la qual s'estableixen les bases reguladores per a la modernització i transparència del planejament urbanístic vigent i es va convocar la concessió d'ajudes per a l'exercici 2021 i, en tot allò no regulat en aquesta ordre, s'ha estat al que disposen la Llei 1/2015, de 6 de febrer, LHPV, la Llei 38/2003, de 17 de novembre, LGS, i el seu Reglament de desenvolupament (aprovat per Reial decret 887/2006, de 21 de juliol, així com la legislació general d'aplicació (Llei 39/2015, d'1 d'octubre, LPACAP, i Llei 40/2015, d'1 d'octubre, de règim jurídic del sector públic).  
2. Normativa particular d'aplicació sobre l'obligació de l'Administració de resoldre, el reajustament d'anualitats i l'ampliació del termini de justificació  
Sobre l'obligació de l'Administració de resoldre la Llei 39/2015, d'1 d'octubre, LPACAP, en el seu article 21 estableix l'obligació de l'Administració de resoldre de manera expressa i l'article 25 del mateix text legal regula els efectes de la falta de resolució en els procediments iniciats d'ofici.  
Sobre el reajustament d'anualitats, l'article 57 del Reial decret 887/2006, de 21 de juliol, estableix:  
«1. Podrà autoritzar-se la convocatòria de subvencions la despesa de les quals siga imputable a exercicis posteriors a aquell en què recaiga resolució de concessió.  
2. En la convocatòria haurà d'indicar-se la quantia total màxima a concedir, així com la seua distribució per anualitats, dins dels límits fixats en l'article 47 de la Llei 47/2003, de 26 de novembre, general pressupostària, atés el moment en què es preveja realitzar la despesa derivada de les subvencions que es concedisquen. Aquesta distribució tindrà caràcter estimat quan les normes reguladores hagen contemplat la possibilitat dels sol·licitants d'optar pel pagament anticipat. La modificació de la distribució inicialment aprovada requerirà la tramitació del corresponent expedient de reajustament d'anualitats.  
3. Quan s'haja previst expressament en la normativa reguladora la possibilitat d'efectuar pagaments a compte, en la resolució de concessió d'una subvenció pluriennal s'assenyalarà la distribució per anualitats de la quantia atés el ritme d'execució de l'acció subvencionada. La imputació a cada exercici es realitzarà prèvia aportació de la justificació equivalent a la quantia que corresponga. L'alteració del calendari d'execució acordat en la resolució es regirà pel que es disposa en l'article 64 d'aquest reglament.»  
Sobre l'ampliació del termini de justificació; article 70 del Reial decret 887/2006, de 21 de juliol, RGS i article 32 de la Llei 39/2015, d'1 d'octubre, LPACAP.  
3. Quant a la competència per a resoldre aquest procediment, és aplicable el que es preveu en l'article 160.4 a i c de la Llei 1/2015, de 6 de febrer, LHPV, corresponent aquesta al conseller de Política Territorial, Obres Públiques i Mobilitat.  
4. D'acord amb el que es disposa en els apartats 5 i 6 de la base quinzena de l'Ordre 4/2021, la notificació d'aquesta resolució a les entitats interessades es realitzarà mitjançant la seua publicació en el Diari Oficial de la Generalitat Valenciana. També es realitzarà la notificació individualitzada a les sol·licituds concedides i, d'acord amb l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, la Generalitat publicarà en el seu portal de transparència (http://www.gvaoberta.gva.es), actualitzada i estructurada, la informació relativa a les subvencions i a les ajudes públiques concedides amb indicació del seu import, objectiu i finalitat, i les entitats beneficiàries.  
Per l'anteriorment exposat, vista l'ordre 4/2021, l'informe de l'òrgan instructor el procés d'avaluació, la proposta del director general d'Urbanisme de 22 de març de 2022 i la normativa aplicable, resolc:  
  
  
Primer  
Procedir al reajustament de les anualitats a les quals s'haurà d'imputar el pagament de les subvencions convocades i regulades per l'Ordre 4/2021, en els termes següents:  
  
Expedient  
URMTPU/21 Títol Ajudes al planejament urbanístic  
 Objecte subvenció Elaboració del text consolidat del planejament general  
 Manera de concessió concurrència competitiva.  
  
  
Aplicació pressupostària 92.34.59.429.17.9 Línia S6241000 Urbanisme  
  
  
 Imports inicials Imports reajustats  
Imports 904.730 - 250.000 -  
Anualitats:   
2021 75.000 - 0 -  
0866 485.487 - 250.000 -  
  
  
  
Segon. Resolució del procediment de concessió  
I. Inadmetre les sol·licituds que s'indiquen en l'annex I que no van poder ser valorades perquè no reuneixen els requisits establits en la convocatòria per a ser persones beneficiàries.  
II. Concedir ajudes als ajuntaments que s'indiquen en l'annex II, pels imports que s'indiquen, ateses les bases de la convocatòria i la valoració prelada de sol·licituds.  
III. Desestimar les sol·licituds que s'indiquen en l'annex III, per esgotament de crèdit, i que constituiran, d'acord amb el que s'estableix en la base quinzena apartat segon de l'Ordre 4/2021, una llista de reserva amb la puntuació obtinguda  
IV. Desestimar les sol·licituds i/o tindre per desistits de la seua petició als ajuntaments que s'indiquen en l'annex IV, pels motius allí exposats.  
Les subvencions concedides ho són per un import total de dos-cents trenta-tres mil quatre-cents cinquanta-tres euros (233.453,00 ?), destinats a finançar les subvencions a ajuntaments de la Comunitat Valenciana per a l'elaboració del text consolidat del planejament general, amb càrrec al capítol VII, línia de subvenció S6241000, del programa 55.82.23.382.79, Urbanisme, del pressupost de la Conselleria de Política territorial, Obres Públiques i Mobilitat per a l'exercici 2022.  
Qualsevol ajuntament sol·licitant podrà renunciar a la subvenció concedida, de manera expressa i per qualsevol mitjà que permeta la seua constància. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a la sol·licitud següent per ordre de puntuació.  
  
Tercer  
Ampliar el termini de justificació atorgat a les persones beneficiàries de les subvencions pel temps màxim permés, sense excedir de la meitat d'aquest, que finalitzarà l'1 de desembre de 2022  
  
Quart  
El pagament de les subvencions concedides es realitzarà en la forma prevista en la base setze, i es procedirà al pagament de la bestreta del 30 % de la quantitat concedida.  
Amb caràcter previ al pagament, tant de la bestreta com de la subvenció, el beneficiari haurà de trobar-se al corrent en el compliment de les seues obligacions tributàries i davant la Seguretat Social.  
El pagament de la subvenció es realitzarà, prèvia justificació, de la realització de l'activitat per a la qual es va concedir la subvenció mitjançant transferència bancària al compte designat per l'entitat beneficiària en la seua sol·licitud.  
La documentació justificativa, relacionada en la base dèsset, haurà de presentar-se de manera telemàtica en la seu electrònica de la Generalitat (https: sede.gva.es).  
La no presentació de la justificació de la despesa en termini donarà lloc a la pèrdua de la subvenció. La justificació incompleta o defectuosa comportarà la minoració o pèrdua de la subvenció i, en el seu cas, l'obligació de reintegrament parcial o total de les quantitats percebudes, més els interessos de demora que corresponguen.  
L'òrgan concedent comprovarà els justificants que considere oportuns i que permeten obtindre evidència raonable sobre l'adequada aplicació de la subvenció, i per a aquesta finalitat podrà requerir a la persona beneficiària la remissió dels justificants de despesa seleccionada.  
  
Cinqué  
Remetre la resolució per a la seua publicació en el DOGV amb caràcter urgent i publicar en el portal de transparència (http://www.gvaoberta.gva.es), actualitzada i estructurada, la informació relativa a les subvencions i a les ajudes públiques concedides amb indicació del seu import, objectiu i finalitat, i les entitats beneficiàries.  
  
Sisé  
Notificar de manera individual la Resolució als beneficiaris de les subvencions.  
  
Aquesta resolució posa fi a la via administrativa i, contra aquesta, podrà interposar-se potestativament recurs de reposició davant d'aquest òrgan en el termini d'un mes, comptat des de l'endemà a la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
Contra el que s'ha resolt sobre l'ampliació de termini (apartat segon IV i apartat tercer de la part dispositiva d'aquesta resolució) no cal interposar cap recurs, sense perjudici del que correspon contra la resolució que pose fi al procediment, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'abril de 2022.- El conseller de Política Territorial, Obres Públiques i Mobilitat: Arcadi España García.  
  
  
ANNEX I  
Sol·licituds inadmeses  
  
Expedient URMTPU/2021 Número Sol·licitant Causa d'inadmissió  
56 San Fulgencio 1  
37 Rocafort 2  
1 Llanera de Ranes 3  
4 Torres Torres 3  
6 Montaverner 3  
7 Teresa 3  
9 Ador 3  
12 L'Alqueria de la Comtessa 3  
14 Sagra 3  
15 Orxeta 3  
34 Alfara del Patriarca 3  
35 Castelló Rugat 3  
38 Morella 3  
46 Montan 3  
47 Sinarcas 3  
49 Rafal 3  
8 Sollana 4  
17 Xeresa 4  
36 Catral 4  
44 Castellnovo 4  
  
  
Codi Codificacions causa d'inadmissió  
1 Fora de termini  
2 Duplicitat de sol·licituds  
3 Incompliment del nombre de documents de planejament requerits per a ser beneficiari segons l'apartat 1 de la base setena Ordre 4/2021. (Mínim: 5 modificacions puntuals i 5 instruments de planejament de desenvolupament del planejament general)  
4 De l'anàlisi de la informació tècnica presentada s'observa que no compleix amb els requisits per a ser persona beneficiària segons l'apartat 1 de la base setena Ordre 4/2021. (Mínim: 5 modificacions puntuals i 5 instruments de planejament de desenvolupament del planejament general)  
  
  
A l'efecte de còmput de documents de planejament (modificacions de planejament general i instruments de desenvolupament), i d'acord amb el que s'estableix en l'Ordre:  
- No es computa el planejament general vigent.  
- No es computen instruments de gestió perquè no són instruments de planejament conforme a l'article 14 del text refós de la Llei d'ordenació territorial, urbanisme i paisatge, aprovat pel Decret legislatiu 1/2021, de 18 de juny.  
- No es tenen en consideració les modificacions de planejament i instruments de planejament de desenvolupament no aprovades definitivament, ni els aprovats definitivament amb anterioritat al mateix planejament general vigent, ni els que han perdut la seua vigència per sentència judicial ferma. Tampoc es consideraran aquells documents l'aprovació definitiva dels quals no s'ha pogut contrastar.  
- No es computaran les declaracions d'interés comunitari, per no ser instruments de planejament conforme a l'article 14 del text refós de la Llei d'ordenació territorial, urbanisme i paisatge, aprovat pel Decret legislatiu 1/2021, de 18 de juny.  
ANNEX IV  
Sol·licituds desestimades i/o desistiments  
  
Núm. d'exp. Sol·licitant Codis causes de desestimació /  
Causes de declaració desistiment  
3 Benigànim 1, 2  
13 Villar del Arzobispo 2  
20 Utiel 2  
30 La Vil·la de Massalavés 2  
45 El Puig de Santa Maria 2  
48 Castalla 3  
51 Teulada 2  
  
  
Codi CODIFICACIONS  
1 Desestimació de sol·licitud d'ampliació de termini per falta de motivació.  
2 Desistiment per no contestar al requeriment o no contestar en termini  
3 Desestimació de sol·licitud per no complir els requisits per a ser beneficiari de la subvenció segons l'apartat 1 de la base setena, de l'Ordre 4/2021